Riżoluzzjoni tal-Parlament Ewropew dwar is-Sri Lanka



Official Journal 305 E , 14/12/2006 P. 0258 - 0261



P6_TA(2006)0356 Sri Lanka Riżoluzzjoni tal-Parlament Ewropew dwar is-Sri Lanka Il-Parlament Ewropew, - wara li kkunsidra r-riżoluzzjonijiet tiegħu ta' qabel tat- 18 ta' Mejju 2000 [1], ta' l- 14 ta' Marzu 2002 [2] u ta' l- 20 ta' Novembru 2003 [3], ir-riżoluzzjoni tiegħu tat- 13 ta' Jannar 2005 [4] dwar id-diżastru taztsunami fl-Oċean Indjan, u r-riżoluzzjoni tiegħu tat- 18 ta' Mejju 2006 [5] dwar is-sitwazzjoni fis-Sri Lanka, - wara li kkunsidra d-deċiżjoni tal-Kunsill tad- 29 ta' Mejju 2006 [6] li tipprojbixxi formalment il-Liberation Tigers of Tamil Eelam (LTTE), - wara li kkunsidra l-istqarrija tal-Ko-chairman tal-Konferenza ta' Tokjo tat- 30 ta' Mejju 2006, - wara li kkunsidra l-appell tal-Ko-Presidenti tat-Tokyo Donor Conference (ta' l-UE, ta' l-Istati Uniti, talĠappun u tan-Norveġja) tat- 12 ta' Awissu 2006 sabiex iż-żewġ naħat iwaqqfu kull ksur tal-waqfien lisparar ta' l-2002, - wara li kkunsidra l-istqarrija tal-Presidenza ta' l-Unjoni Ewropea dwar is-Sri Lanka tas- 17 ta' Awissu 2006, - wara li kkunsidra d-Dikjarazzjoni ta' Tokjo dwar ir-Rikostruzzjoni u l-Iżvilupp tas-Sri Lanka ta' l- 10 ta' Ġunju 2003, li għamlet konnessjoni bejn l-appoġġ tad-donaturi u l-progress fil-proċess tal-paċi, - wara li kkunsidra l-Ftehim għal-Waqfien ta' l-Isparar iffirmat bejn il-Gvern tas-Sri Lanka u l-LTTE li daħal fis-seħħ fit- 23 ta' Frar 2002, - wara li kkunsidra d-Dikjarazzjoni ta' Oslo ta' Diċembru ta' l-2002, fejn il-Gvern tas-Sri Lanka u l-LTTE ftehmu sabiex jfittxu soluzzjoni bbażata fuq struttura federali fi Sri Lanka magħquda; - wara li kkunsidra l-Artikolu 115(5) tar-Regoli ta' Proċedura tiegħu, A. billi, fl-aħħar ftit xhur, is-sitwazzjoni fis-Sri Lanka ħżienet miżerjament b'mijiet ta' mwiet, madwar 200000 ruħ spustati minn djarhom, 500000 persuna ċivili fil-peninsula ta' Jaffna nieqsa mill-ikel essenzjali u mill-provista ta' l-ilma, u x-xogħol ta' rikostruzzjoni vitali wara z-Tsunami ġiet interotta B. billi l-Missjoni ta' Monitoraġġ tas-Sri Lanka (SLMM) skopriet li l-LTTE kienet responsabbli għall-bumbardament ta' karozza tal-linja li kienet qed iġġorr persuni ċivili f'attakk b'majn splussiva fil- 15 ta' Ġunju 2006 li qatlet 64 ruħ u darbet aktar minn 80 f'Kebetigollewa fit-Tramuntana tas-Sri Lanka u kkundannat l-inċident bħala ksur kbir tal-Ftehim għal-Waqfien ta' l-Isparar; C. billi n-nuqqas ta' ħtif ta' l-opportunità li jerġgħu jinbdew in-negozjati għall-paċi naqqset ħafna l-possibilità ta' progress politiku reali, D. billi l-SLMM saret taf li 17-il ħaddiem fl-għajnuna impjegati mill-aġenzija umanitarja Franċiża Action Against Hunger, inqatlu b'tiri mit-truppi tal-gvern fil-Muttur, E. billi l-SLMM tbattlet u ħafna mill-monitoraġġi tagħha ġew irtirati mis-Sri Lanka tat-ramuntana u tal- Lvant wara l-ultimatum iddikjarat mill-LTTE, F. ifakkar l-importanza tar-rispett lejn id-drittijiet tal-bniedem u tan-normi umanitarji mill-partijiet kollha f'kunflitt, mhux biss bħala tweġiba immedjata għas-sitwazzjoni li qed tiħżien, imma bħala element fundamentali fil-bini ta' riżoluzzjoni ġusta u dejjiema tal-kunflitt, G. billi qatt ma ġie implimentat l-ebda ftehim għall-qsiem ta' l-għajnuna internazzjonali fil-konsegwenzi taz-Tsunami, ir-rikostruzzjoni kienet waħda bil-mod u hemm tħassib reali li l-fondi setgħu kienu misappropjati, 1. Jiddeplora l-bidu mill-ġdid ta' vjolenza fuq skala kbira u mifruxa u t-tkissir tan-negozjati għall-paċi; jitħasseb bid-deterjorazzjoni tas-sitwazzjoni tas-sigutà b'kunflitti militari fil-Lvant u fit-Tramuntana; jenfasizza li introduzzjoni mill-ġdid u immedjata tal-Ftehim dwar il-Waqfien ta' l-Isparar eżistenti hija essenzjali sabiex isir kull tip ta' progress lejn soluzzjoni politika u paċi dejjiema; 2. Jikkundanna l-attakki ta' kuljum f'Jaffna, f'Trincomalee u f' Batticaloa u l-madwar, li rriżultaw f'sofferenza umanitarja kbira u fil-mewt ta' mijiet ta' persuni ċivili u personal militari; jinnota li l-Komunità Musulmana fil-Lvant tal-pajjiż soffriet bla proporzjon mill-ġlied li reġa beda u f'Muttar biss ġew spustati 50000 ruħ; 3. Jiddeplora ħafna l-qtil ta' 17-il persuna mis-Sri Lanka li kienu jaħdmu ma' l-Organizzazzjoni mhux Governattiva Franċiża Action Against Hunger f'Muttur; jagħraf l-inizjattiva tal-Gvern għal investigazzjoni sħiħa ta' l-inċident u tal-parteċipazzjoni ta' espert forensiku ssekondat mill-Gvern ta' l-Awstralja; itenni ttalba tiegħu għal investigazzjoni effettiva u imparzjali fl-allegati atroċitajiet u fil-ksur serju tad-drittijiet talbniedem bl-appoġġ sħiħ tal-liġi użat kontra dawk li jinstabu kompliċi f'dawn l-attivitajiet; 4. Jikkundanna l-operazzjoni ta' l- 14 ta' Awissu 2006 kontra l-Mullaitivu li rriżultat fil-mewt ta' 51 tifel u żgħażugħ; 5. Jilqa' t-tħabbira mill-President tas-Sri Lanka Mahinda Rajapaska, ta' l-intenzjoni tiegħu li jistieden kummissjoni grupp internazzjonali indipendenti ta' persuni importanti bħala osservaturi ta' investigazzjonijiet rigward ħtif, għejbien u qtil extraġudizzjarji sabiex tinvestiga l-qtil riċenti, l-għejbien u l-ħtif fis-Sri Lanka; Jikkunsidra li l-ħatra ta' kummissjoni indipendenti, kredibbli u effettiva, b'mod interim, għandha tkun mossa kuraġġjuża li tista' twaqqaf iċ-ċirku vizzjuz ta' vjolenza fis-Sri Lanka; jirrakkomanda li l-Gvern tas-Sri Lanka jfittex il-parir tal-Kummissarju tan-NU għad-Drittijiet tal-Bniedem Louise Arbour għat-twaqqif tal-Kummissjoni, sabiex ikunu żgurati l-indipendenza u l-effettività tagħha; 6. Jissottlinea l-bżonn ta' ftehim fit-tul u wiesa' dwar id-drittijiet tal-bniedem bejn il-partijiet u l-iffaċilitar tiegħu permezz ta' missjoni ta' monitoraġġ effettiva, indipendenti u internazzjonali, li tikkumplimenta lftehim attwali, kif kien irrakkomandat mir-Rapporteur Speċjali tan-Nazzjonijiet Uniti Philip Alston, b'aċċess bla xkiel għall-gvern u għaz-zoni kkontrollati mil-LTTE; 7. Jenfasizza l-bżonn li t-truppi tal-Gvern ingaġġati f'operazzjonijiet ta' kontro-ribelljoni u ta' sigurtà domestika jeżerċitaw trażżin massimu skond id-dritt internazzjonali sabiex inaqqsu kull riskju li jindarbu persuni ċivili innoċenti, u li jġibu ruħhom b'mod impekkabbli fl-azzjonijiet kollha tagħhom; Jirrakkomanda li l-Gvern tas-Sri Lanka jsaħħaħ il-Korp tal-Pulizija Nazzjonali tiegħu sabiex jiżgura investigazzjoni effettiva mill-pulizija tal-qtil extragudizzjarji kollha; jirrakkomanda l-ħatra immedjata mill-Kunsill Kostituzzjonali ta' membri tal-Kummissjoni tal-Pulizija Nazzjonali, skond il-Kostituzzjoni, u jikkonferma l-irwol priċipali tagħhom fil-promozzjoni u d-dixxiplina ta' l-uffiċjali tal-pulizija jkun ikkonfermat; jirrakkomanda programmi għar-reklutaġġ ta' Tamil u ta' uffiċjali tal-Pulizija li jitkellmu l-lingwa Tamil, speċjalment sabiex jaħdmu fit- Tramuntana u fil-Lvant, u programmi ta' taħriġ fl-identifikazzjoni u l-investigazzjoni kriminali għall-pulizija ta' riserva; 8. Itenni l-kundanna tiegħu ta' l-abbuż mit-tfal permezz ta' reklutaġġ ta' tfal suldati, li huwa reat talgwerra, u jistieden lill-gruppi ribelli sabiex iwaqqfu din il-prattika, jeħilsu dawk miżmuma minnhom u jagħmlu dikjarazzjoni ta' prinċipju li fil-futur ma jirreklutawx tfal; iħeġġeġ lill-Gvern tas-Sri Lanka sabiex jimplimenta miżuri legali sabiex jipprevjeni din il-prattika u jagħmilha reat kriminali; jilqa' l-ħatra ta' l- Ambaxxatur Alan Rock tal-Kanada bħala Konsulent Speċjali ta' Radhika Coomaraswamy, Rappreżentanta Speċjali tan-NU għat-Tfal u l-Kunflitti Armati, sabiex imexxi missjoni ta' tiftix ta' fatti fuq din il-kwistjoni fis-Sri Lanka; 9. Jikkundanna l-intrasiġenza tat-tmexxija ta' l-LTTE matul is-snin, li repetutament ċaħdet ħafna metodi ta' avvanz, inkluża d-devoluzzjoni fuq il-livell provinċjali jew Kunsilli Provinċjali; id-devoluzzjoni fuq il-livell reġjonali jew Kunsilli Reġjonali; kif ukoll il-kunċett ta' federazzjoni b'devoluzzjoni fuq il-livell nazzjonali; 10. Jesprimi t-tħassib tiegħu li l-elementi fuq iż-żewġ naħat tal-qasma fis-Sri Lanka huma ddeterminati fuq il-kunflitt u jinsisti li jirtiraw mill-fruntiera għall-ġid tan-nies kollha tas-Sri Lanka; 11. Għalhekk jitlob li jkun hemm tmiem immedjat, komprensiv u verifikabbli ta' l-ostilitajiet, inklużi lomiċidji politiċi u l-attentati suwiċidji, u jistieden lil Prabhakaran u Karuna sabiex jerġgħu jibdew in-negozjati għall-paċi mal-Gvern tas-Sri Lanka fuq bażi kostruttiva mingħajar dewmien; 12. Jitlob li jkun hemm rispett lejn id-drittijiet tal-bniedem u lejn in-normi umanitarji mill-partijiet kollha f'kunflitt, mhux biss bħala tweġiba immedjata għas-sitwazzjoni li qed tiħżien, imma bħala element fundamentali fil-bini ta' riżoluzzjoni ġusta u dejjiema tal-kunflitt; 13. Jistieden lill-partijiet kollha fil-kunflitt sabiex jiggarantixxu s-sigurtà ta' l-SLMM f'kull ħin; jiddispjaċih dwar l-inistenza ta' l-LTTE li tirtira ċ-ċittadini ta' l-UE mill-SLMM; ifaħħar is-superviżuri Daniżi, Finlandiżi u Żvediżi li issa qed jitilqu għax-xogħol imprezzabbli tagħhom; jappoġġja l-Iżlanda u n-Norveġja għaż-żieda tan-numru ta' superviżuri li pprovdu lill-SLMM u jesprimi t-tama li l-SLMM jkun jista' jaqdi dmirijietu mingħajr biża' ta' azzjonijiet ostili; jistieden lill-Kunsill sabiex jagħti appoġġ finanzjarju jew tekniku għal kull miżura li tista' tirrikompensa t-telfa u tirranġa t-tgħamir ta' l-SLMM sabiex jiffaċċja l-isfidi tal-ħidma tiegħu; 14. Jistieden lill-Gvern u lil-LTTE sabiex jagħtu aċċess bla xkiel lill-ħaddiema fl-għajnuna umanitarja, ta' lorganizzazzjonijiet tan-NU u tqassam is-superviżuri kollha f'kull parti tal-pajjiż u tiżgura s-sigurtà tagħhom; 15. Jistieden lill-Gvern tas-Sri Lanka sabiex jiddikjara b'mod ċar liema huma r-rekwiżiti ta' l-Organizzazzjonijiet Mhux Governattivi (OMG) sabiex ikunu attivi fit-Tramuntana u fil-Lvant u sabiex iħaffu l-proċess tal-ħruġ ta' permessi tax-xogħol għall-personal internazzjonali li qed jaħdem ma' l-OMG, u jiżguraw li lproċess ikun effiċjenti u trasparenti; 16. Filwaqt li l-LTTE jibqa' proskritt, jitlob lill-Istati Membri ta' l-UE u l-komunità internazzjonali f'sens usa' biex jieħdu azzjoni robusta u determinata b'mod attiv biex jinvestigaw l-aġenti ta' l-LTTE; jikkunsidra li din għandha tinkludi projbizzjoni ta' l-ivvjaġġar infurzata b'mod xieraq biex ixxekkel ilmoviment ta' min jirrekluta u l-messaġġiera; l-arrest u r-ripatrijazzjoni ta' dawk involuti f'attivitajiet ta' appoġġ terroristiku; konfiska ta' assi assoċjati ma' l-LTTE bħall-flotta ta' vapuri kummerċjali; l-iffriżar ta' kontijiet tal-bank ta' persuni suspetti; u l-għeluq ta' kumpaniji jew intrapriżi assoċjati ma' l-LTTE; tista' titqies t-tneħħija tal-proskrizzjoni jekk ikun hemm waqfien ta' l-isparar effettiv, tmiem tat-terroriżmu u l-bidu ta' negozjati serji fuq bażi kostruttiva; 17. Jinnota l-għeluq ta' l-Organizzazzjoni ta' Riabilitazzjoni tat-Tamil fir-Renju Unit u l-investigazzjonijiet kurrenti fl-uffiċċji ta' l-Organizzazzjoni ta' Riabilitazzjoni tat-Tamil u fil-Kumitat ta' Koordinazzjoni Dinji tat- Tamil fl-Istati Uniti u fl-Awstralja; 18. Jinsisti li jridu jittieħdu iżjed miżuri effettivi mill-gvernijiet kollha ta' l-Istati Membri ta' l-UE biex iżommu milli jkun hemm l-indotrinazzjoni u l-intimidazzjoni tar-residenti ta' Tamils fil-pajjiżi tagħhom u l-estorsjoni tal-flus biex jiġu ffinanzjati l-attivitajiet ta' l-LTTE; 19. Itenni l-istededina tiegħu, bħala ġest immedjat ta' rieda tajba, għaż-żewġ naħat sabiex iwaqqfu l-użu ta' majn splussivi kontra l-personal (APL) u jassisstu t-tneħħija tagħhom u, għal dan l-iskop, jistieden lill- Gvern tas-Sri Lanka sabiex jagħti eżempju billi jiffirma l-Konvenzjoni ta' Ottawa li tipprojbixxi l-użu ta' l- APL u jistiden lil-LTTE sabiex tiffirma d-"Dikjarazzjoni ta' Impenn" tal-Geneva Call; 20. Jinnota d-deċiżjoni tal-partiti politiċi tat-Tamil, tal-Ħaddiema tal-Kungress ta' Ceylon u tal-Front ta' l- Up Country People, sabiex jissieħbu mal-koalizzjoni governattiva; 21. Jistieden lill-Gvern tas-Sri Lanka, lill-Partit Nazzjonali Unit u lill-partiti oħra sabiex jifthemu dwar koperazzjoni mill-qrib biex jieħdu azzjoni robusta kontra t-terroriżmu u jindirzzaw l-ilmenti leġittimi tat- Tamil, u jagħmlu ġest kuraġġjuż ta' rikonċiljazzjoni man-nies Tamil tas-Sri Lanka; jikkunsidra reviżjoni tal- Kostituzzjoni tas-Sri Lanka jkun pass kbir fil-ħolqien ta' qafas xieraq għal din l-azzjoni, bħala l-aktar demokrazija dejjiema ta' l-Asja, sabiex l-istat ikun definit bħala sekulari, repubblika demokratika fejn kull reliġjon hija rispettata; 22. Jilqa' l-impenn espress mill-President Rajapaksa lejn "devoluzzjoni massima" għall-popli tat-Tamil u jitlob li jkun dan jingħata s-sustanza; f'dan is-sens iħeġġeġ sabiex ix-xogħol tal-Kumitat Rappreżentattiv tal- Partiti Kollha jitħaffef sabiex jipproduċi proposti realistiċi u aċċettabbli fi żmien gimgħat mill fi żmien xhur, u dan jirbaħ il-qlub tal-komunitajiet Tamil fl-interessi ta' soluzzjoni mifthema; itenni l-istqarrija tal-Ko-Chairman tat- 30 ta' Mejju 2006, fejn stieden lill-Gvern tas-Sri Lanka sabiex "juri li huwa lest jagħmel bdil politiku drammatiku sabiex jintroduċi sistema ġdida ta' gvernar li ttejjeb id-drittjiet tan-nies tas-Sri Lanka"; jistieden lill-Gvern tas-Sri Lanka u l-Ko-Chairperson itennu d-Dikjarazzjoni ta' Tokjo, u lil-LTTE sabiex jirrispettawha; 23. Jesprimi t-tħassib dwar l-impatt tal-kunflitt il-ġdid dwar ir-rikostruzzjoni u l-konsenja ta' l-għajnuna internazzjonali, jinnota li għalkemm l-UE allokat kważi 125 EUR miljun għall-għajnuna umanitarja u ta' rikostruzzjoni wara z-Tsunami għas-Sri Lanka, il-blokk politiku persistenti dwar l-"Istruttura ta' Immaniġġjar ta' l-Operazzjonijiet wara z-Tsunami" ikompli jittardja l-ħelsien ta' 50 EUR miljun oħra f'għajnuna, u jxekkel ix-xogħol ta' rikostruzzjoni fit-Tramuntana u fil-Lvant tas-Sri Lanka; jinnota wkoll id-deċiżjoni tal-Bank ta' Żvilupp Asjatiku li jerġa jalloka xi fondi u d-diffikultajiet li jitmexxew 'il quddiem ħafna proġetti ta' infrastruttura; 24. Jappoġġja l-pjan ta' azzjoni attwali ta' l-Uffiċċju għall-Koordinazzjoni ta' l-Affarjiet Umanitarja tan-NU għall-benefiċċju tal-popolazzjoni spustjata; 25. Jistieden lill-Kunsill, lill-Kummissjoni u lill-Gvernijiet ta' l-Istati Membri sabiex jirdoppjaw l-isforzi tagħhom sabiex iġibu paċi stabbli u ġusta fl-Isri Lanka u jagħtu lura s-sigurtà u l-prosperità; 26. Jagħti istruzzjonijiet lill-President tiegħu sabiex jgħaddi din ir-riżoluzzjoni lill-Kunsill, lill-Kummissjoni, lis-Segretarju Ġenerali tan-Nazzjonijiet Uniti, lill-Gvern tan-Norveġja u lill-Ko-Chairpersons l-oħra tal- Konferenza tad-Donaturi ta' Tokjo, lill-President u lill-Gvern tas-Sri Lanka u l-partijiet l-oħra fil-kunflitt. [1] ĠU C 59, 23.2.2001, p. 278. [2] ĠU C 47 E, 27.2.2003, p. 613. [3] ĠU C 87 E, 7.4.2004, p. 527. [4] ĠU C 247 E, 6.10.2005, p. 147. [5] Testi adottati, P6_TA(2006)0227. [6] Deċiżjoni tal-Kunsill 2006/379/KE tad- 29 ta' Mejju 2006 li jimplimenta l-Artikolu 2(3) tar-Regolament (KE) Nru 2580/2001 dwar miżuri restrittivi speċifiċi diretti lejn ċerti persuni u entitajiet bil-ħsieb li jikkumbattu t-terroriżmu u li jħassar id-Deċiżjoni 2005/930/KE (ĠU L 144, 31.5.2006, p. 21). --------------------------------------------------